CELEX: C2005/006/73
Language: et
Date: 2005-01-08 00:00:00
Title: Kohtuasi T-322/03: Telefon und Buch Verlagsgesellschaft m.b.H.'i 19. septembri 2003. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

8.1.2005   
            
            
               ET
            
            
               Euroopa Liidu Teataja
            
            
               C 6/37
            
         Telefon und Buch Verlagsgesellschaft m.b.H.'i 19. septembri 2003. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-322/03)
   (2005/C 6/73)
   Hagiavaldus esitati saksa keeles.
   Telefon und Buch Verlagsgesellschaft m.b.H., asukoht Salzburg (Austria), esindaja advokaat H. G. Zeiner, esitas 19. septembril 2003 Euroopa Ühenduste Esimese Astme Kohtusse hagi Siseturu Ühtlustamise Ameti (kaubamärgid ja tööstusdisainilahendused) vastu. Apellatsioonikojas oli teine menetluspool HEROLD Business Data GmbH Co. KG (endine Harold Business Data AG), asukoht Mödling (Austria).
   Hageja palub esimese astme kohtul:
   muuta Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. juuni 2003. aasta otsust liidetud asjades R 580/2001 ja R 592/2001 selliselt, et otsusega jäetaks kaubamärgi WEISSE SEITEN (taotlus nr 371 096) vastu esitatud kehtetuks tunnistamise taotlus täies ulatuses rahuldamata; teise võimalusena:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 19. juuni 2003. aasta otsus liidetud asjades R 580/2001 ja R 592/2001 ning kohustada Siseturu Ühtlustamise Ametit (kaubamärgid ja tööstusdisainilahendused) vastu võtma uus otsus pärast võimalikku menetluse täiendamist ning jätta kaubamärgi WEISSE SEITEN (taotlus nr 371 096) vastu esitatud kehtetuks tunnistamise taotlus täies ulatuses rahuldamata;
            
         
               —
            
            
               jätta kohtukulud kostja (kaubamärgid ja tööstusdisainilahendused) kanda.
            
         Õiguslikud alused ja peamised argumendid:
   
               Registreeritud ühenduse kaubamärk, mille vastu esitati kehtetuks tunnistamise taotlus:
            
            
               Sõnamärk “WEISSE SEITEN” kaupadele ja teenustele klassides 9, 16, 41 ja 42; ühenduse kaubamärk nr 371 096
            
         
               Ühenduse kaubamärgi omanik:
            
            
               Hageja
            
         
               Ühenduse kaubamärgi kehtetuks tunnistamise taotluse esitaja:
            
            
               HEROLD Business Data GmbH & Co. KG
            
         
               Tühistamisosakonna otsus:
            
            
               Osaline kaubamärgi kehtetuks tunnistamine nii trükitult või elektrooniliselt salvestatud nimede ja telefoninumbrite loetelu osas (klassid 9 ja 16), kui ka selliste nimede ja telefoninumbrite loetelude levitamise osas (klass 41)
            
         
               Apellatsioonikoja otsus:
            
            
               Kaebuse rahuldamata jätmine
            
         
               Esitatud õiguslikud alused:
            
            
               
                           —
                        
                        
                            Registreeritud kaubamärgil on eristusvõime vastavalt määruse (EÜ) nr 40/94 artikli 7 lõike 1 punktile b;
                        
                     
                           —
                        
                        
                           Registreeritud kaubamärk ei koosne üksnes kaupu ja teenuseid kirjeldavatest märkidest ja tähistest vastavalt määruse (EÜ) nr 40/94 artikli 7 lõike 1 punktile c;
                        
                     
                           —
                        
                        
                           Registreeritud kaubamärk ei koosne üldiselt kasutatavast tähisest määruse (EÜ) nr 40/94 artikli 7 lõike 1 punkti d mõttes.